司马光
闻景仁迁居计昌为诗寄之
天衢名利场，尘泥继朝昏。
况兹辞荣久，厌苦车马喧。
慨然忽高举，翩若黄秸翻。
朝卖西城宅，暮理南行辕。
回首岂无怀，眷眷望国门。
想象解装初，完美未可论。
纵横置老屋，缺肃周短垣。
臧获念去故，炊爨假罂盆。
幼椎喜就新，阶庭走诸孙。
幸有克家子，生事不日温。
计昌昔名都，於今亦雄藩。
先贤虽已远，风迹凛犹存。
况复多巨公，分义素所敦。
丞相辞黄阁，学士乘朱轓。
青云同禁省，白首会山樊。
潩水湛寒光，尽眼清心魂。
华堂临曲渚，画舫承芳樽。
高谈金石谐，逸笔风雨奔。
得朋诚多欢，孤陋未可谖。
时当惠好音，独乐慰荒园。